דנילו לואיס דה סילבה

דנילו לואיס דה סילבה (בפורטוגזית: Danilo Luiz da Silva; נולד ב-15 ביולי 1991), המוכר בשם דנילו, הוא כדורגלן ברזילאי המשחק בעמדת המגן הימני ביובנטוס ובנבחרת ברזיל. דנילו החל את הקריירה באמריקה פוטבול קלוב (בלו הוריזונטה) לפני שעבר לסנטוס, שם כבש את שער הניצחון בגמר הגביע ליברטדורס 2011. ב-2011 עבר דנילו לפורטו שם זכה באליפות בשתי העונות הראשונות שלו במועדון. דנילו זומן לראשונה לנבחרת הבוגרת של ברזיל בכדורגל ב-2011. בנוסף דנילו זכה בגביע העולם בכדורגל עד גיל 20 ב-2011 ובמדליית כסף באולימפיאדת לונדון 2012. דנילו נולד בביקאס, מינאס ז'ראיס. הוא הצטרף למחלקת הנוער של אמריקה פוטבול קלוב (בלו הוריזונטה) בגיל 12, ועלה לבוגרים ב-2009 עת שיחקה הקבוצה בליגה המחוזית של מינאס ז'ראיס ובסרייה C. במאי 2010 עבר דנילו לסנטוס, הוא זכה באליפות סאו פאולו בכדורגל ב-2011. דנילו שיחק 90 דקות בשני המפגשים בגמרי גביע הליברטדורס נגד פניארול וכבש את שער הניצחון במשחק הראשון אשר הסתיים בתוצאה 1–2. בתחילת ינואר 2012 עבר דנילו לפורטו לאחר גביע העולם לקבוצות 2011. דנילו חתם בפורטו עד יוני 2016 עבור 18 מיליון אירו וסעיף שחרור של כ-50 מיליון יורו. תחילה הוא שימש כמחליף לכריסטיאן ספונרו, כשמאוחר יותר הפך לשחקן הרכב. ב-31 במרץ 2015 יצאה הודעה רשמית מטעם פורטו וריאל מדריד על כך שדנילו סיכם בריאל מדריד ויעבור אליה בתחילת עונת 2015–2016. ריאל מדריד שילמה לפורטו 31.5 מיליון אירו. והוא חתם ב-9 ביולי 2015 על חוזה במועדון עד יוני 2021. ב-24 באוקטובר כבש דנילו את שער הבכורה שלו בריאל מדריד בניצחון 1–3 על סלטה ויגו. ב-23 ביולי 2017 חתם דנילו במנצ'סטר סיטי לחמש שנים. סכום ההעברה המשוער הוא כ-30 מיליון יורו. ב-7 באוגוסט 2019 חתם לחמש שנים ביובנטוס תמורת 37 מיליון אירו. בעקבות יכולתו הטובה במדי סנטוס, זומן דנילו לנבחרת הבוגרת של ברזיל בכדורגל ב-14 בספטמבר 2011. הוא ערך את הופעת הבכורה שלו בנבחרת במפגש הראשון של הסופרקאלסיקו של אמריקה (ארגנטינה נגד ברזיל) אשר הסתיים בתוצאה 0-0. באותה השנה הופיע גם בגביע העולם בכדורגל עד גיל 20 שנערך בקולומביה. בגמר פגשה ברזיל את פורטוגל ואותה ניצחה 2–3 לאחר הארכה. דנילו ייצג את נבחרת ברזיל בכדורגל עד גיל 23 באולימפיאדת לונדון 2012. לאחר שרשם 4 הופעות ושער נגד נבחרת ניו זילנד (3-0) הוא זכה עם הנבחרת במדליית כסף. נכלל בסגל נבחרת ברזיל לטורניר מונדיאל 2022. נכלל בסגל נבחרת ברזיל לטורניר קופה אמריקה 2024. אמריקה פוטבול קלוב סרייה C - ‏ 2009/2010 סנטוס קומפאנטו פאוליסטה - 2010/2011 גביע ליברטדורס 2011 - 2010/2011 פורטו פרימיירה ליגה - 2011/2012, 2012/2013 ריאל מדריד ליגת העל הספרדית - 2016/2017 ליגת האלופות - 2016/2017, 2015/2016 הסופר קאפ האירופי - 2016 גביע העולם למועדונים: 2016 מנצ'סטר סיטי אליפות אנגליה (2): 2017/18, 2018/19 גביע אנגלי: 2018/2019 גביע הליגה: 2017/2018, 2018/2019 יובנטוס אליפות איטליה: 2019/2020 הסופר קאפ האיטלקי: 2020 קופה איטליה: 2020/2021 נבחרת ברזיל אליפות אמריקה הדרומית בכדורגל עד גיל 20 - 2010/2011 גביע העולם בכדורגל עד גיל 20 - 2010/2011 הסופר קלאסיקו הדרום אמריקאי - 2010/2011,2013/2014 אולימפיאדת לונדון (2012) - מדליית כסף הליגה המחוזית של מינאס ז'ראיס - השחקן הצעיר הטוב ביותר מדיה וקבצים בנושא דנילו לואיס דה סילבה בוויקישיתוף דנילו לואיס דה סילבה, ברשת החברתית אקס (טוויטר) דנילו לואיס דה סילבה, ברשת החברתית אינסטגרם דנילו לואיס דה סילבה, באתר Transfermarkt דנילו לואיס דה סילבה, באתר Soccerway דנילו לואיס דה סילבה, באתר BDFutbol דנילו לואיס דה סילבה, באתר WorldFootball.net דנילו לואיס דה סילבה, באתר National Football Teams דנילו לואיס דה סילבה, באתר FootballDatabase.eu דנילו לואיס דה סילבה, באתר ESPN "Ufficiale: Danilo è bianconero!". Juventus.com. נבדק ב-2019-08-08. Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)